Dulquer Salmaan

Dulquer Salmaan (lahir 28 Julai 1983) ialah seorang pelakon dan penerbit fielm India yang bekerja terutamanya dalam filem Malayalam, selain beberapa filem Tamil, Telugu dan Hindi . Sebagai seorang pelakon Malayalam dengan bayaran tertinggi,   Salmaan ialah penerima pelbagai anugerah termasuk lima Anugerah Filmfare Selatan, satu Anugerah Filem Negeri Kerala, satu Anugerah Persatuan Pengkritik Filem Kerala dan satu Anugerah Filem Telangana Gaddar.

Beliau merupakn anak kepada  pelakon filem Malayaram terkenal. Mammootty. Salmaan lulus dengan ijazah sarjana muda dalam pengurusan perniagaan dari Universiti Purdue dan bekerja sebagai pengurus perniagaan di Dubai sebelum meneruskan kerjaya dalam bidang lakonan. Selepas kursus lakonan selama tiga bulan di Studio lakonan Barry John, Salmaan membuat penampilan sulung lakonannya dalam filem Second Show (2012).

Susulan persembahannya dalam ABCD (2013), Neelakasham Pachakadal Chuvanna Bhoomi (2013), Vaayai Moodi Pesavum (2014), Salmaan mencapai kejayaan besar dalam kerjayanya  melalui Bangalore Days (2014). Beliau meneguhkan kedudukanya sebagai pelakon utama dalam industri filem  melalui filem-filem seperti Vikramadithyan (2014), Charlie (2015), yang memberikannya Anugerah Filem Negeri Kerala untuk Pelakon Terbaik, Kali (2016), Kammatti Paadam (2016), Jomonte Suvisheshangal (2017) dan Kurup (2021).  Salmaan berkembang ke filem Tamil dengan kejayaan box office melalui O Kadhal Kanmani (2015) dan Kannum Kannum Kollaiyadithaal (2020).   Filem-filem telugu yang mencatat kutipan tertinggi beliau termasuk  Mahanati (2018), Sita Ramam (2022) dan Lucky Baskhar (2024). Bagi Mahanati dan Sita Ramam, beliau memenangi Anugerah Pengkritik Filmfare untuk Pelakon Terbaik – Telugu . 

Selain kerjaya lakonannya, Salmaan juga merupakan penerbit, penyanyi dan dermawan. 
 Kehidupan awal dan latar belakang 
Salmaan dilahirkan pada 28 Julai 1983 di Kochi,   sebagai anak kepada pelakon Mammootty dan isterinya Sulfath Kuttyy. Dia mempunyai seorang kakak, Surumi.  Salmaan menamatkan pendidikan peringkat rendahnya di Sekolah Awam Toc-H, Vyttila, Kochi dan pendidikan peringkat menengahnya di Sekolah Sishya di Chennai .  Beliau memiliki ijazah sarjana muda dalam Pengurusan Perniagaan dari Universiti Purdue dan pernah bekerja di firma IT di Dubai .  Kemudian, beliau memutuskan untuk menceburi kerjaya =lakonan dan menghadiri kursus lakonan selama tiga bulan di Barry John Acting Studio di Mumbai .  
 kehidupan peribadi 
Pada 22 Disember 2011, Salmaan berkahwin dengan arkitek Amal Sufiya dalam perkahwinan yang diatur . Amal berasal daripada keluarga Muslim India Utara yang menetap di Chennai .   Pasangan itu mempunyai seorang anak perempuan yang dilahirkan pada 5 Mei 2017.  Dalam temu bual, Dulquer mendedahkan dia dan Amal bersekolah di sekolah yang sama. Dulquer kemudiannya memulakan hubungan dengan menghantar mesej kepada Amal di Facebook untuk mengatur dating. 
 Rujukan 

Kategori:Orang hidup
Kategori:Kelahiran 1980-an
Kategori:Pelakon filem
Kategori:Pelakon India
Kategori:Pelakon Filem Tamil
Kategori:Pelakon filem tamil
Kategori:Penerbit filem India
Kategori:Penyanyi latar India
Kategori:Pelakon lelaki India